《寄悟和尚》
宋代·释遵式

无累无机祇任缘，一斋长掩古松边。
寒垂白发过深雪，不下青林知几年。
木叶当薪烧更暖，薑苗为屦著难穿。
竟何人问东林社，时引清流灌碧莲。

作者简介：释遵式（九六四～一○三二），俗姓叶，字知白，天台宁海（今属浙江）人。少投东山义全出家，太宗雍熙元年（九八四）从宝云义通受业。淳化初，居宝云讲席。真宗咸平中，归天台。大中祥符中，历居景德寺、杭州昭庆寺讲席。后居复兴故天竺寺，赐号慈云。著《净土忏法》、《金光明》、《观音》诸本忏仪行世，又号慈云忏主。仁宗明道元年卒，年六十九。